
Sihtasutuse Kerese Mälestusmärk (likvideerimisel)

vara tasuta omandamine ja varale valitseja määramine
1. Asjaolud ja menetluse käik

SA Kerese Mälestusmärk asutajaks on Narva linn ja Narva ettevõtja Aleksandr Brokk. Sihtasutus asutati tähtajaliselt kuni 31.12.2017 ning sihtasutuse eesmärgiks oli Narvas maletaja Paul Keresele pühendatud mälestusmärgi püstitamine. Mälestusmärk püstitati Paul Kerese 100. sünniaastapäeval 07.01.2016. a Peetri platsi kõrval asuvale skväärile ja 19.09.2016 anti üle Narva linna omandisse. Seega on sihtasutus oma eesmärgi saavutanud. 13.06.2016 otsustas sihtasutuse nõukogu lõpetada sihtasutuse Kerese Mälestusmärk tegevuse.
Käesoleval ajal likvideerimismenetlus on lõpetamisel. 30.01.2017 allkirjastasid sihtasutuse likvideerijad Vladimir Butuzov ja Aleksandr Brokk vara jaotamise otsuse (lisa 1), mille alusel antakse Narva linna omandisse kolm Paul Kerese väikest pronksist skulptuuri. Need skulptuurid telliti reklaami eesmärgil ja on skväärile püstitatud mälestusmärgi vähendatud koopiad. Sihipärane oleks need skulptuurid üle anda Narva linna ametiasutustele ning kasutada neid Paul Kerese sünnilinna Narva tutvustamiseks, kuna mälestusmärgi valmimisel ja püstitamisel olid kaasatud linna- ja riigivahendid, erinevate ettevõtete ja eraisikute annetused. Ühe väikse pronksskulptuuri peaks kinkima sihtasutuse juhatuse liikmele Vladimir Butuzovile panuse eest Narva linna Paul Keresele mälestusmärgi püstitamisel, kuna sihtasutuse juhatuse liikmete tööd ei tasustatud sihtasutuse tegevuse ajal. 
2. Õiguslikud alused
Linnavara eeskirja § 23 kohaselt kinnitavad linnavara valitsemise jagamise käesoleva valitsemise eeskirja §-s 19 sätestatud valitsejate vahel kohaliku omavalitsuse organid sõltuvalt vara sihtotstarbest ja selle vajalikkusest nende kohustuste täitmisel.
3. Otsus

3.1. Omandada tasuta Narva linnale sihtasutuse Kerese Mälestusmärk (likvideerimisel) poolt üleantav vara, milleks on kolm Paul Kerese väikest pronksskulptuuri, mis on ära märgitud sihtasutuse Kerese Mälestusmärk (likvideerimisel) vara jaotamise otsuses (lisa 1). 
3.2. Anda punktis 3.1. nimetatud vara valitsemisele järgmiselt: 1 (üks) Paul Kerese väike pronksskulptuur Narva Linnakantseleile; 1 (üks) Paul Kerese väike pronksskulptuur Narva Linnavalitsuse Linnamajandusametile ning 1 (üks) Paul Kerese väike pronksskulptuur Narva Linna Arenduse ja Ökonoomika Ametile härra Vladimir Butuzovile kinkimiseks.
3.3. Volitada punktis 3.2. nimetatud ametiasutuste juhte Narva linna nimel alla kirjutama vara üleandmise–vastuvõtmise aktile vastavalt punktis 3.2. nimetatule. 
4. Rakendussätted

4.1. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.
4.2. Korraldus jõustub seaduses sätestatud korras.

